









-Prijedlog-
Na temelju članka 15. stavka 2. Zakona o javnoj nabavi (“Narodne novine” broj 120/16, 114/22) i članka 35 Statuta Općine Veliko Trgovišće (“Službeni glasnik Krapinsko-zagorske županije” broj: 23/09, 8/13, 6/18, 17/20, 8/21, 30/21), Općinsko vijeće Općine Veliko Trgovišće na _____ sjednici održanoj ____________________ godine, donosi
P R A V I L N I K
o provedbi postupaka jednostavne nabave 
I. OPĆA ODREDBA 
Članak 1. 
(1) Ovim se Pravilnikom uređuju postupci, pravila i uvjeti za nabavu robe i usluga naručitelja Općine Veliko Trgovišće (u  daljnjem tekstu: naručitelja) čija je procijenjena vrijednost manja od 50.000,00 eura, te nabavu radova čija je procijenjena vrijednost manja od 100.000,00 eura  (u daljnjem tekstu: jednostavna nabava), na koju se ne primjenjuje Zakon o javnoj nabavi. 
(2) Iznosi iz ovog Pravilnika odnose se na procijenjene vrijednosti bez poreza na dodanu vrijednost (PDV).  
II. NAČELA JAVNE NABAVE   
Članak 2. 
U provedbi postupaka nabave iz ovoga Pravilnika, Naručitelj je obvezan, gdje god je to moguće, poštivati načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

Naručitelj je obvezan primjenjivati odredbe ovoga Pravilnika na način koji omogućava učinkovitu nabavu te ekonomično i svrhovito trošenje proračunskih sredstava.
III. SPRJEČAVANJE SUKOBA INTERESA  
Članak 3. 
Na sprječavanje sukoba interesa na odgovarajući se način primjenjuju odredbe Zakona o javnoj nabavi.
IV. PLAN NABAVE I REGISTAR UGOVORA

Članak 3. 

(1) U Planu nabave i registru ugovora navode se svi predmeti nabave čija je procjenjena vrijednost jednaka  ili veća od 5.000,00 eura. Plan nabave i registar ugovora, kao i sve njihove kasnije promjene objavljuju se u Elektroničkom oglasniku javne nabave Republike Hrvatske (u daljnjem tekstu: EOJN RH). 

 V. POSTUPCI JEDNOSTAVNE NABAVE 
Članak 4.
Postupci jednostavne nabave u smislu ovoga Pravilnika jesu:
· Javno prikupljanje ponuda
· Ograničeno prikupljanje ponuda
· Izravno ugovaranje.
1. JAVNO PRIKUPLJANJE PONUDA 
Članak 5. 
Javno prikupljanje ponuda je postupak nabave u kojem na  temelju javno objavljenog poziva za prikupljanje ponuda svaki zainteresirani gospodarski subjekt može podnijeti ponudu.

Javno prikupljanje ponuda provodi se, u pravilu, za nabave robe, usluga i projektnih natječaja čija je procijenjena vrijednost 

· jednaka ili veća od 25.000,00 eura 

te za nabavu radova čija je procijenjena vrijednost 

· jednaka ili veća od 45.000,00 eura
Poziv za javno prikupljanje ponuda objavljuje se putem modula jednostavne nabave u Elektroničkom oglasniku javne nabave RH (u daljnjem tekstu EOJN RH).
2. OGRANIČENO PRIKUPLJANJE PONUDA 
Članak 6.
Ograničeno prikupljanje ponuda je postupak nabave u kojem naručitelj poziva najmanje dva gospodarska subjekta po vlastitom odabiru da dostave ponudu sukladno uvjetima i zahtjevima iz poziva na dostavu ponuda.

Ograničeno prikupljanje ponuda provodi se za nabavu robe, usluga i projektnih natječaja čija je procijenjena vrijednost

· manja od 25.000,00 eura 

te za nabavu radova čija je procijenjena vrijednost

· manja od 45.000,00 eura
Poziv na dostavu ponuda upućuje se gospodarskim subjektima putem modula jednostavne nabave u EOJN RH.

3. IZRAVNO UGOVARANJE
Članak 7.
Izravno ugovaranje je postupak nabave u kojem naručitelj izdaje narudžbenicu ili sklapa ugovor s jednim gospodarskim subjektom.

Izravno ugovaranje u pravilu se provodi za nabavu robe, usluga i projektnih natječaja, te radova čija je procijenjena vrijednost

· manja od 15.000 eura 
Narudžbenica ili poziv za sklapanje ugovora upućuje se gospodarskom subjektu u pravilu elektroničkom poštom ili putem modula jednostavne nabave na EOJN RH.

Iznimno od navedene odredbe, ugovor o nabavi može se sklopiti izravnim ugovaranjem s jednim gospodarskim subjektom i za nabave robe, usluga i projektnih natječaja, te radova čija je procijenjena vrijednost veća od 15.000 eura u sljedećim slučajevima:

· nabave usluga od ponuditelja čiji se odabir predlaže zbog specijalističkih stručnih znanja i posebnih okolnosti (konzultantske usluge, specijalističke usluge, tehnički razlozi i slično),

· nabave robe zbog posebnih okolnosti ili po posebnim uvjetima,

· kada zbog umjetničkih razloga i/ili razloga povezanih sa zaštitom isključivih prava ugovor može izvršiti samo određeni ponuditelj,

· nabave zdravstvenih usluga, socijalnih usluga, usluga obrazovanja, konzervatorskih usluga, usluga hotelskog smještaja, restoranskih usluga i usluga cateringa,
· za usluge iz priloga X.ZJN 2016
· kada u postupku javnog prikupljanja ponuda ili ograničenog prikupljanja ponuda nije dostavljena nijedna ponuda, a postupak jednostavne nabave se ponavlja,

· žurne nabave uzrokovane događajima koji se nisu mogli unaprijed predvidjeti.

Razlozi za navedene slučajeve ovoga članka moraju biti obrazloženi u zahtjevu za pokretanje postupka upravnog tijela – korisnika nabave.

U slučaju potrebe sklapanja ugovora izravnom pogodbom iz drugih objektivno opravdanih razloga vezanih za prirodu predmeta nabave ili izvršenje ugovora, osim u  prethodno navedenim slučajevima, suglasnost za sklapanje ugovora daje čelnik naručitelja.

Na izuzeća od primjene javnog i ograničenog prikupljanja ponuda na odgovarajući se način primjenjuju odredbe Izuzeća u člancima 29. do 38. Zakona o javnoj nabavi.
Narudžbenica ili poziv za sklapanje ugovora za navedene slučajeve upućuje se gospodarskom subjektu putem modula jednostavne nabave na EOJN RH.

VI. PROVEDBA POSTUPAKA JEDNOSTAVNE NABAVE 
Članak 8. 
Postupak jednostavne nabave pripremaju i provode najmanje dvije ovlaštene osobe Naručitelja koje imenuje općinski načelnik
U pripremi i provedbi postupka javnog prikupljanja ponuda obvezno sudjeluje najmanje jedna osoba koja ima važeći certifikat u području javne nabave.

Općinski načelnik može, ovisno o složenosti predmeta nabave, i u drugim postupcima za jednostavnu nabavu – ograničeno prikupljanje ponuda i izravno ugovaranje, imenovati osobu koja ima važeći certifikat u području javne nabave.

Cijeli tijek postupka jednostavne nabave mora biti dokumentiran.
O zaprimanju, otvaranju te o pregledu i ocjeni ponuda sastavlja se zapisnik.

U postupcima jednostavne nabave ne provodi se javno otvaranje ponuda.

Članak 9.
Ponude u postupku javnog prikupljanja ponuda i u ograničenom prikupljanju ponuda dostavljaju se putem modula jednostavne nabave u EOJN RH.

Ponude u postupku direktnog ugovaranja dostavljaju se elektroničkom poštom, ili u pisarnicu Naručitelja neposrednom predajom, ili putem ovlaštenog pružatelja poštanskih usluga ili druge odgovarajuće kurirske službe ili osobno od strane gospodarskog subjekta. Ponude se mogu uputiti posredstvom modula jednostavne nabave u EOJN RH, ako je poziv upućen kroz EOJN RH.
Rok za dostavu ponuda mora biti primjeren predmetu nabave i ne smije biti kraći od pet dana od dana slanja poziva na dostavu ponuda, osim u slučaju žurne nabave. 
Članak 10.
Ovlaštene osobe za provedbu postupka nabave pregledavaju, ocjenjuju i rangiraju ponude prema kriteriju za odabir ponude te daju prijedlog općinskom načelniku za odabir najpovoljnije ponude.

Obavijest o odabiru ponude dostavlja se bez odgode svakom ponuditelju na dokaziv način u roku od 30 dana od isteka roka za dostavu ponuda, osim ako je u dokumentaciji o nabavi određen drugačiji rok.

Obavijest o poništenju postupka nabave dostavlja se svakom ponuditelju na dokaziv način.
Članak 11.
Na odluku o odabiru ili poništenju nabave čija je procijenjena vrijednost veća od 15.000,00 EUR, gospodarski subjekt ima pravo putem EOJN uputiti obrazloženi prigovor općinskom načelniku u roku 5 dana od dana zaprimanja odluke.
Općinski načelnik o prigovoru odlučuje u roku 15 dana te može:
· odbaciti prigovor koji je nedopušten, nepravodoban, izjavljen od neovlaštene osobe, neobrazložen

· odbiti prigovor kao neosnovan,

· usvojiti prigovor te poništiti odluku o odabiru, nakon čega će se provesti ponovni postupak pregleda i ocjene ponuda i donijeti nova odluka o odabiru.

Postupak odlučivanja o prigovoru iz ovog članka nije upravni postupak, a odluka Naručitelja o prigovoru nema svojstvo upravnog akta te protiv takve odluke nije moguće pokrenuti upravni spor.
 
VII. DOKUMENTACIJA U POSTUPKU JEDNOSTAVNE NABAVE
Članak 12.
U pozivu za javno prikupljanje ponuda, pozivu za ograničeno prikupljanje ponuda te u pozivu za sklapanje ugovora izravnom pogodbom iz članka 7. stavka 4. , obvezno se navodi: 
· detaljan opis predmeta nabave te 
· svi zahtjevi i uvjeti vezani za predmet nabave
· kriteriji koji će se primjenjivati za kvalitativni odabir gospodarskog subjekta  

· kriterij za odabir ponude
· bitni i posebni uvjeti za izvršenje ugovora te 
· svi drugi potrebni podaci, dokumenti i informacije koje gospodarskom subjektu omogućuju izradu i dostavu ponude.
VIII. KRITERIJ ZA ODABIR PONUDE U POSTUPKU JEDNOSTAVNE NABAVE
Članak 13.
Kriteriji za odabir ponude u postupcima jednostavne nabave mogu biti najniža cijena ili ekonomski najpovoljnija ponuda.

Ako se kao kriterij koristi ekonomski najpovoljnija ponuda, osim kriterija cijene mogu se koristiti i drugi kriteriji povezani s predmetom nabave kao što su: kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, rok isporuke ili rok izvršenja, jamstveni rok i drugo.

IX. SKLAPANJE I IZVRŠENJE UGOVORA  
Članak 14. 
S odabranim ponuditeljem sklapa se ugovor o nabavi koji mora biti u skladu s uvjetima određenim u pozivu na dostavu ponude te s odabranom ponudom.

Ugovor iz stavka 1. ovoga članka sklopit će se najkasnije u roku od 30 dana od dana dostave obavijesti o odabiru ponude svim ponuditeljima.

Članak 15. 
Ugovor sklopljen u postupku jednostavne nabave mora se izvršavati u skladu s uvjetima iz poziva na dostavu ponude te odabranom ponudom.

Odgovorna osoba  Naručitelja obvezna je kontrolirati izvršenje sklopljenih ugovora na temelju provedenog postupka jednostavne nabave.

 
 X. REGISTAR UGOVORA JEDNOSTAVNE NABAVE 
Članak 16.
 Naručitelj je obvezan voditi Plan nabave i Registar sklopljenih ugovora jednostavne nabave i objaviti ga na EOJN RH, sukladno važećem zakonskom okviru za javnu i jednostavnu nabavu.
XI. ZAVRŠNE ODREDBE
Članak 17.
Odredbe ovog Pravilnika ne primjenjuju se u slučajevima nabave zanemarive vrijednosti, odnosno vrijednosti do 500,00 EUR s uključenim porezom na dodanu vrijednost, u kojim situacijama ponudu i narudžbenicu zamjenjuje račun gospodarskog subjekta.

Članak 18.

Stupanjem na snagu ovog Pravilnika prestaje važiti Odluka o provedbi postupaka jednostavne nabave („Službeni glasnik Krapisnko-zagorske županije“ broj 15/2017 i 12/20).

Članak 19.
Ovaj Pravilnik stupa na snagu danom donošenja, a objaviti će se u  Službenom glasniku KZŽ  I na web stranici Općine Veliko Trgovišće. 
  




PREDSJEDNICA OPĆINSKOG VIJEĆA
________________________
